The Batman – Part II Dilaporkan Bakal Memperkenalkan Robin/Dick Grayson
Sekuel The Batman – Part II nampaknya bakal memperkenalkan beberapa karakter baharu yang berpotensi.  Menurut laporan Comicbookmovie, antara yang baka muncul dalam filem sekuel arahan Matt Reeves itu adalah penjahat Clayface dan Robin/Dick Grayson. Laporan itu turut menyebut, Reeves akan membentuk watak itu mengikut acuannya yang tersendiri yang bersesuai dengan filem terkenal DC itu.  Ini bukan kali pertama watak Dick Grayson diangkat ke layar perak. Pelakon Chris O’Donnell pernah membawa watak itu dalam dua filem Batman era 90an iaitu Batman Forever dan Batman and Robin.  Watak itu juga telah membuat kemunculan dalam beberapa projek animasi seperti Titans dan animasi klasik 60an Batman.  Jika laporan itu tepat, penglibatan Robin dalam filem kedua itu agak mengejutkan, memandangkan dalam filem pertama, Bruce Wayne (lakonan Robert Pattinson) baru sahaja memulakan kariernya sebagai Dark Knight di Kota raya Gotham. Sudah tentu, kemunculan Robin mungkin menandakan bahawa sekuel itu ditetapakn beberapa tahun lebih panjang dari peristiwa filem pertama.  The Batman merupakan antara filem DC yang dikekalkan James Gunn selepas Joker. Semasa mengumumkan jadual DCU, Gunn mengesahkan bahawa ‘BatVerse’ akan kekal terpisah dari jalur masa utama DCU, bersama sekuel Joker arahan Todd Phillips. Kedua-dua filem itu akan dianggap sebagai ‘Elseworlds’ DC, dimana dunia mereka tidak berkait dengan DCU. Bagaimanapun dalam DCU, Gunn telah mengumumkan filem Batman: The Brave and the Bold, yang akan menyaksikan pelakon baru memegang mantel Batman dan turut menampilkan Robin yang berbeza, iaitu anak Bruce Wayne, Damian Wayne.   Batman: The Brave and the Bold,  Robert Pattinson, Zoë Kravitz, Andy Serkis, Jeffrey Wright, dan Colin Farrell dijangka kembali meneruskan peranan masing-masing dalam filem akan datang, dan peminat mungkin melihat kepulangan semula Joker lakonan Barry Keoghan – yang membuat debut semasa babak kredit filem pertama. Butiran plot masih lagi dirahsiakan, tetap Reeves mengoda bahawa sekuelnya akan meneruskan ‘saga epik jenayah.’